Florin Cîțu: "Sunt gata să-mi asum această guvernare în acest moment dificil pentru România“. Ce i-a transmis lui Klaus Iohannis.
Florin Cîțu spune că i-a transmis președintelui că este gata să-și asume guvernarea. Cîțu: "De mâine seară (miercuri – n.r.) pornim la drum".
Florin Cîțu, propus de PNL, USR PLUS și UDMR pentru a forma viitorul guvern, precizează că i-a transmis președintelui Klaus Iohannis, la consultările de la Cotroceni, că este gata să-și asume guvernarea."I-am transmis domnului președinte că sunt gata să-mi asum această guvernare în acest moment dificil pentru România, că vom continua ce am început în acest an și binențeles că avem un program de guvernare care aduce multe lucruri importante, măsuri importante pentru români. Am prezentat și cum văd lucrurile imediat după votul de mâine seară (miercuri – n.r.), ședință de guvern, și care vor fi măsurile din acea ședință", a spus Florin Cîțu.El precizează că a discutat cu șeful statului și despre calendarul privind bugetul pe anul viitor."De mâine seară pornim la drum", a conchis Cîțu, propus de PNL, USR PLUS și UDMR pentru a forma următorul guvern.